প্রশ্ন (৬/২০৬) : কারো পায়ে ধরে সালাম করা যাবে কি?  -মুহাম্মাদ নূরুল আলম  নাগাইশ, কুমিল্লা।  উত্তর : পা ধরে সালাম বা কদমবুসি করা শরীআত সম্মত নয়। আনাস (রাঃ) বলেন, জনৈক ব্যক্তি এসে বলল, হে আল্লাহর রাসূল! আমাদের মধ্যে কোন ব্যক্তি যখন তার কোন ভাই বা বন্ধুর সঙ্গে সাক্ষাত করবে, তখন সে কি মাথা ঝুঁকাবে বা তাকে জড়িয়ে ধরবে বা চুমু খাবে? তিনি বললেন, না। লোকটি বলল, তাহলে কি কেবল হাত ধরবে ও মুছাফাহা করবে? রাসূলুল্লাহ (ছাঃ) বললেন, হ্যাঁ (তিরমিযী, মিশকাত হা/৪৬৮০ শিষ্টাচার অধ্যায়, মুছাফাহা ও মুআনাক্বা অনুচ্ছেদ-৩)। কদমবুসি সম্পর্কে বর্ণিত হাদীছ যঈফ (আদাবুল মুফা্যদ হা/৯৭৫-৭৬; ঐ, ইফাবা হা/৯৮৭-৮৮)।